  Майя Бывальцева Ижкарын Клиникая но диагностикая элькун центрысь 6 номеро нылпи ваён юртын 2019-тӥ арын кыкетӥзэ ини куиньмоос вордскизы. Со сярысь Удмуртиысь Тазалыкез утёнъя министерстволэн пресс-службаез ивортэ. Гудырикошкон кутсконын Якшур-Бӧдьяысь семья куиньмо нылпиосын узырмиз. Югыт дуннее куинь усто пияшъёс лыктӥзы. Нуныослэн секталазы 2 килограмм 50 грамм, 2 килограмм 30 грамм но 1 килограмм 800 грамм Удмуртиысь Тазалыкез утёнъя министерстволэн пресс-службаезКызьы верамын ивортонын, семьяын одӥг аресъем нылзы вал ни. Тодэ вайытом, инвожое Удмуртиын кык куиньмоос вордскизы – Ижкарысь 6 номеро нылпи ваён юртын (Эгра ёросысь семьялэн) но 1 номеро элькун эмъюртысь Перинатальной центрын.  Тегъёс: Ижкар Якшур-Бодья нылпиос Удмуртия вордскемъёс семья  